open-index/open-wikipedia-markdown huggingface dataset:
தில் சே

***தில்'' ''சே*** (*Dil Se*) திரைப்படம் 1998 இல் வெளியிடப்பட்ட ஹிந்தித் திரைப்படமாகும். மணிரத்னம் இயக்கத்தில் வெளிவந்த இத்திரைப்படம் தமிழ், தெலுங்கு ஆகிய மொழிகளில் மொழிபெயர்ப்பு செய்து வெளியிடப்பட்டது.

## வகை
காதல்படம் / நாடகப்படம்

## கதை

அமர்காந்த் வர்மா (ஷா ருக் கான்) பத்திகையாளராவார். அனைத்திந்திய வானொலியில் பணிபுரியும் இவர் மேக்னாவை (மனீசா கொய்ராலா) ஒரு புகையிரத சாலையில் சந்திக்கின்றார். அவரிடம் காதல் வசப்படும் வர்மா பின் தொடர்ந்து சென்று காதலிப்பதையும் கூறுகின்றார். இதனைப் பொருட்படுத்தாது இருக்கும் மேக்னா தனக்கு மணம் ஆகிவிட்டதென பொய் கூறுகின்றார். ஒரு தீவிரவாதப் பெண்ணாகவும் காஷ்மீர் பகுதியிலிருந்து இந்தியப் படைகளினால் தங்கள் குடும்பத்திற்கு ஏற்படும் அவல நிலைகளினால் தீவிரவாதியாக மாற்றப்படுகிறாள் எனவும் தெரிந்து கொள்ளும் வர்மா அவளிடம் நோக்கிச் செல்கின்றார். இறுதியில் அவரைப் பார்க்கும் வர்மா அவள் தற்கொலைதாரியாக உடலில் வெடி மருந்துகளைச் சுமந்து செல்வதை உணராமல் அவள் அருகில் செல்கின்றார் .எதிர்பாராத விதமாக வெடித்த அவள் உடலில் சுமந்து சென்ற வெடிப்பொருளினால் இருவரும் இறக்கின்றனர்.

## விருதுகள்
**1999 [[பெர்லின் உலகத்திரைப்பட விழா]] (ஜேர்மன்)**
*  வென்ற விருது-நெட்பாக் விருது-மணிரத்னம்
**1999 [[தேசியத் திரைப்பட விருது]] (இந்தியா)**
*  வென்ற விருது -சில்வர் லோட்டஸ் விருது - **சிறந்த ஒளிப்பதிவு** -சந்தோஷ் சிவன்
*  வென்ற விருது -சில்வர் லோட்டஸ் விருது - **சிறந்த ஒலிப்பதிவு** - H.சிறீதர்
**1999 பில்ம்பேர் விருதுகள் (இந்தியா)**
*  வென்ற விருது - **சிறந்த புதுமுக நட்சத்திரம்** - பிரீத்தி சிந்தா
*  வென்ற விருது - **சிறந்த பாடலாசிரியர்** - குல்சார்
*  வென்ற விருது - **சிறந்த ஆண் பாடகர்** - சுக்விந்தர் சிங் **சையா சையா** பாடலிற்காக
*  வென்ற விருது - **சிறந்த இசையமைப்பாளர்** - ஏ.ஆர்.ரஹ்மான்
*  வென்ற விருது - **சிறந்த சிகை அலங்காரம்** - பாராஹ் கான்
*  வென்ற விருது - **சிறந்த ஒளிப்பதிவு** - சந்தோஷ் சிவன்

## மேற்கோள்கள்

பகுப்பு:1998 இந்தித் திரைப்படங்கள்
பகுப்பு:காதல் திரைப்படங்கள்
பகுப்பு:1998 திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:இந்திய இந்தித் திரைப்படங்கள்
பைண்டிங் நீமோ

**ஃபைண்டிங் நீமோ** (**Finding Nemo**) 2003 ஆம் ஆண்டு வெளிவந்த ஆங்கிலத் திரைப்படமாகும். ஆண்ட்ரூ ஸ்டாண்ட்டொன் இயக்கத்தில் வெளிவந்த இது ஒரு 'இயக்கமூட்டிய திரைப்படம்' (Animation movie) ஆகும். பல திரைப்பட நடிகர்கள் இத்திரைப்படக் கதாபாத்திரங்களுக்குக் குரல் கொடுத்துள்ளனர் என்பது குறிப்பிடத்தக்கது.

## வகை
இயக்கமூட்டியபடம் / சிறுவர்படம்

## கதை

பசிபிக் கடலில் வாழும் மார்லின் என்ற மீன் தனது மனைவியை இழந்த பின்னர், தனது ஒரே மகனான நீமோவை மிகவும் பாதுகாப்பாக வளர்க்கின்றது. தந்தை மீனின் சொற்களைப் பொருட்படுத்தாத நீமோ, தான் வாழும் பகுதியில் இருந்து பல தூரம் கடந்து செல்லும் பொழுது மனிதர்களால் பிடிக்கப்படுகிறது. இதைக் கண்ட மார்லின் தனது மகனை மீட்க அந்த படகினை துரத்திச் செல்கிறது.

நீமோ, சிட்னி துறைமுகம் அருகே ஒரு பல் வைத்தியரின் மீன் தொட்டியில் அடைக்கப்படுகின்றது. அங்கு வாழும் பிற மீன்களுடன் நட்புக் கொள்கிறது. இதற்கிடையே, நீமோவைத் தேடிச் செல்லும் மார்லினுக்கு, செல்லும் வழியில் பலரும் உதவி செய்கின்றனர். டோரி என்னும் மீனுடன் சிநேகிதம் கொள்ளும் மார்லின் தனது மகனைத் தேடி சிட்னி வரை செல்கின்றது.

தனது தந்தை தன்னை மீட்க சிட்னி வருவதை அறியும் நீமோவும், மீன் தொட்டியிலிருந்து தப்பிக்க முற்படுகிறது. நீமோவால் தப்பிக்க முடிந்ததா, தந்தையும் மகனும் ஒன்று சேர்ந்தார்களா என்பதே மீதிக் கதை.

## விருதுகள்
இத்திரைப்படம் 2003-ஆம் ஆண்டிற்கான 'சிறந்த இயக்கமூட்டிய திரைப்படம்' ('Best Animated Feature Film') என்ற ஆஸ்கார் விருதினைப் பெற்றது. இது தவிர 32 வேறு விருதுகளையும் பெற்றுள்ளது.

## துணுக்குகள்
* ஜனவரி 2005 வரையில், 22 மில்லியன் டி.வி.டிக்கள் (DVD) விற்று, உலகிலேயே மிகவும் விற்பனையான டி.வி.டி என்ற பெருமை இப்படத்தையே சாரும்.

## ஆதாரங்கள்


## வெளி இணைப்புகள்
* சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:சிறுவர் திரைப்படங்கள்
பகுப்பு:இயக்கமூட்டப்பெற்ற திரைப்படங்கள்
பகுப்பு:2003 திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
குட்பெலாஸ்

**குட்பெலாஸ்ஸ்**(ஆங்கிலம்:GoodFellas) 1990 ஆம் ஆண்டு வெளிவந்த ஆங்கிலத் திரைப்படமாகும். மார்டின் ஸ்கோர்சேசி இயக்கத்தில் வெளிவந்த இத்திரைப்படத்தில் ரே லியோட்டா, ரோபேர்ட் டி நிரோ மற்றும் பலர் நடித்திருந்தனர்.

பகுப்பு:ஆங்கிலத் திரைப்படங்கள்
பகுப்பு:1990 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
சிட்டிசன் கேன்

**சிட்டிசன் கேன்** (Citizen kane) 1941 ஆம் ஆண்டு வெளிவந்த ஆங்கிலத் திரைப்படமாகும்.ஓர்சன் வெல்ஸ் இயக்கத்தில் வெளிவந்த இத்திரைப்படத்தில் ஜோசப் கோட்டன் டோர்த்தி கோமிங்கோர் போன்ற பலர் நடித்துள்ளது குறிப்பிடத்தக்கது.

## வகை
மர்மப்படம் / நாடகப்படம்

## கதை

சார்ள்ஸ் ஃபோஸ்ட்டெர் கேன் ஒரு வியாபாரியின் மகனாவார் தனது சிறு வயதுமுதல் செல்வந்தராக இருக்கும் இவர் தனக்கென்ற ஒரு அரசியல் கட்சியை ஏற்படுத்திக்கொள்கின்றார்.பின்னர் அவ்வரசியலில் இருந்து படிப்படியே உயர்ந்து செல்லும் இவர் தனது காதலியைக் கண்டுகொள்ளாதுமிருக்கின்றார்.பணமே மிக முக்கியமானதாகக் கருதும் இவர் இறுதியில் தனது மிகப்பெரிய அரண்மனையின் தோற்றம் கொண்ட வீட்டில் தனியே இருக்கின்றார்.யாரின் உதவியுமின்றி தனியே இறந்தும் போகின்றார்.இவரின் வாழ்க்கையினை ஆரம்பத்தில் தெரிந்துகொள்ள முடியாத பத்திரிகையாளர் ஒருவர் அவரைப் பற்றிய தகவல்களை திரட்டிவருகின்றார்.இவரைப்பற்றி பலரும் பல கருத்துக்களைத்தெரிவிக்கும் பொழுது ரோஸ்பட் என்னும் பெயர் அடிபடுகின்றது அதென்ன ரோஸ்பட் என்ற ஆராய்வில் ஈடுபடுகின்றார் அப்பதிரிகையாளரும்.அச்சமயம் அவர் இறந்து போகும் பொழுது ரோஸ்பட் என்ற பெயரைக் கொண்ட பொருளை அவர் வாழ்ந்த மனையிலிருந்து கண்டெடுக்கின்றனர்.இதனைப் பற்றி பல விடயங்கள் ஆராய்ந்தும் அவர்களுக்கு அர்த்தம் தெரியவில்லை.அதே சமயம் அவர் இறக்கும் சமயமும் அந்த ரோஸ்பட் பெயரை உச்சரித்துவிட்டே இறக்கின்றார் என்பதும் குறிப்பிடத்தக்கது.அதன் பின்னர் அப்பெயரானது அவர் சிறுவயதில் உள்ளபோது அவர்வைத்துவிளையாடிய பனிச்சறுக்கு விளையாட்டுப்பொருளாகும், அச்சிறுவாழ்க்கையினை அவர் இறக்கும் பொழுது விரும்பியிருக்கின்றார் என்பதும் குறிப்பிடத்தக்கது.

## விருதுகள்
### ஆஸ்கார் விருது
**வென்ற விருது:**
* சிறந்த திரைக்கதை - ஓர்சன் வெல்ஸ் மற்றும் ஹெர்மேன் ஜே.மன்கிவிக்ஸ்
**பரிந்துரைக்கப்பட்ட விருது:**
* சிறந்த திரைப்படம் 
* சிறந்த இயக்குநர் 
* சிறந்த நடிகர் - ஓர்சன் வெல்ஸ்
* சிறந்த படத்தொகுப்பு - ரோபேர்ட் வைஸ்
* சிறந்த கலை இயக்குநர் - பெரி ஃபெர்கசன், ஏ.ரோலாண்ட் ஃபீல்ட்ஸ், வான் நெஸ்ட் போல்க்லேஸ், டாரெல் சிவெரா
* சிறந்த ஒளிப்பதிவு(கறுப்பு வெள்ளைப்படம்) - கிரெக் டொலாண்ட்
* சிறந்த ஒலியமைப்பு - ஜோன் ஆல்பேர்க்
* சிறந்த இசையமைப்பு - பெர்னாட் ஹெர்மன்

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:நாடகத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
அலெக்சாண்டர் (திரைப்படம்)

அலெக்ஸாண்டர் திரைப்படம் 2004 ஆம் ஆண்டு வெளிவந்த ஆங்கிலத் திரைப்படமாகும்.மாவீரன் அலெக்சாந்தரின் வார்க்கை வரலாற்றினைப் பிரதிபலிக்குமாறு வெளிவந்த இத்திரைப்படத்தினை பிரபல ஹாலிவுட் திரைப்பட இயக்குநரான ஒலிவர் ஸ்டோன் இயக்கத்தில் வெளிவந்திருப்பது குறிப்பிடத்தக்கது.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:2004 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:செருமானியத் திரைப்படங்கள்
பகுப்பு:பிரெஞ்சுத் திரைப்படங்கள்
சாமுராய் ஜாக்

thumb|right|200px|'''சாமுராய் ஜாக்'''

**சாமுராய் ஜாக்** (Samurai Jack) என்பது கார்டூன் நெட்வொர்க் தொலைக்காட்சி அலைவரிசையில் ஆகஸ்டு 2001 இலிருந்து செப்டம்பர் 2004 வரை ஒளிபரப்பப்பட்டு வந்த ஒரு சிறுவர்களுக்கான தொலைக்காட்சித் தொடர். ஜெண்டி டாட்டாகோவ்ஸ்கி என்பவரின் உருவாக்கத்தில் வெளியிடப்பட்ட இத்தொடர் உலகெங்கிலும் பல பகுதிகளில் உள்ள கார்டூன் நெட்வொர்க் ரசிகர்களாலும் பார்த்து மகிழப்பட்டது குறிப்பிடத்தக்கது.

thumb|left|150px|'''சாமுராய் ஜாக்கி'''ன் பரம எதிரியான '''அக்கு''' என்னும் மந்திரம் மிக்க சக்திவாய்ந்த உருவம்.

## குரல் நடிகர்

பகுப்பு:ஆங்கிலத் தொலைக்காட்சித் தொடர்கள்
பகுப்பு:இயங்குபட தொலைக்காட்சி தொடர்கள்
லைஃப் இஸ் பியூட்டிஃபுல்

**வாழ்க்கை அழகானது** (இத்தாலிய மொழி: *La vita è bella*, *Life is beautiful*) 1997 ஆம் ஆண்டு வெளிவந்த இத்தாலிய மொழித் திரைப்படமாகும். இருப்பினும் ஆஸ்கார் விருதுகள் பிரிவில் பலவற்றிற்கும் பரிந்துரைக்கப்பட்டது குறிப்பிடத்தக்கது. மேலும் *சிறந்த வேற்று மொழித் திரைப்படத்திற்கான* ஆஸ்கார் விருதையும், *சிறந்த இசையமைப்பு*, *சிறந்த நடிகர்* போன்றவற்றிற்கான ஆஸ்கார் விருதுகளைப் பெற்றது.

## வகை
நாடகப்படம் / நகைச்சுவைப்படம்

## கதை

கதையின் ஆரம்பத்தில் யூதரான கைடோ டோரா (ரோபேர்ட்டோ பெனிக்னி) தனது குறும்புத்தனமான விளையாட்டுகளால் அனைவரின் மனதையும் கொள்ளை கொள்கின்றார். நகைச்சுவை உணர்வுகளால் பிரதிபலிக்கும் இவர், பிறப்பால் யூதர் எனும் காரணத்துக்காக, தனது மகனான ஜோஷுவாவுடன் ஜேர்மனிய நாசிப்படைகளால், சிறைக்கு அனுப்பப்படுகின்றார். ஜோஷுவாவின் பிறந்த நாள் கொண்டாட்டத்திற்காக ஆயத்தம் செய்யும் போது ஏற்படும் இந்நிகழ்வு பின்னர் அவர்களின் அழிவிற்கே என ஆரம்பத்தில் அறிந்து கொள்ளும் கைடோ தனது மகனிடம், "நாம் இப்பொழுது ஒரு விளையாட்டு விளையாடுகின்றோம் எனவும் மேலும் இச்சிறை மற்றும் அனைத்து காவலர்களும் ஒரு விளையாட்டே எனக் கூறுகின்றார்". மேலும் "ஒவ்வொரு காவலரும் தங்களிடம் கோபமாக உள்ளனர், ஏனெனில் அவர்களுக்கு வேண்டியதெல்லம் பீரங்கிதான், அப்பீரங்கிதான் நம்மிடம் வரப்போகின்றது என்னென்றால், யார் அதிகமாக புள்ளிகளை இவ்விளையாட்டில் பெறுகின்றாரோ அவருக்கே அப்பீரங்கி சொந்தமாகும்" எனவும் கூறிக்கொள்கின்றார் கைடோ. ஒரு கட்டத்தில் நேசப்படைகளால் ஜெர்மானிய படைகள் தாக்கப்படுகின்றன. அப்போது நடக்கும் குழப்பதில் தனது மனைவியைக் கைடோ காண முற்படும் பொது அவர் கொல்லப்படுகின்றார். இறுதியில் ஜோஷுவா தனது அம்மாவிடம் சேருகிறான். ஜோஷுவா தனது தந்தை தனக்காக செய்த தியாகத்தை சொல்லுவதோடு இத்திரைப்படம் முற்றுகிறது.

பகுப்பு:இத்தாலிய மொழித் திரைப்படங்கள்
பகுப்பு:1997 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
இசுபைடர்-மேன் (திரைப்படம்)

**இசுபைடர்-மேன்** (Spider-Man) என்பது 2002 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.

லாரா ஜிஸ்கின் மற்றும் இயன் பிரைஸ் ஆகியோர் தயாரிக்கும் இந்த படத்திற்கு டேவிட் கோயப் என்பவர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், வில்லெம் டபோ, கிர்ஸ்டன் டன்ஸ்ட், ஜேம்ஸ் பிரான்கோ, கிளிப் ராபர்ட்சன் மற்றும் ரோஸ்மேரி ஹாரிஸ் போன்ற பல நடித்துள்ளனர்.

ஸ்பைடர் மேன் என்ற படம் மே 3, 2002 ஆம் ஆண்டு ஐக்கிய அமெரிக்காவில் வெளியாகி ஒரே நாளில் 43.6 மில்லியன் டாலர்களை வசூலித்தது. இது உலகளவில் 825 மில்லியன் அமெரிக்க டாலர்கள் வசூலித்து சாதனையைப் பெற்றிருப்பதும் குறிப்பிடத்தக்கது. ஒரு நாளிலேயே அதிக வசூல் சாதனையைப் பெற்ற திரைப்படமாக கின்னஸ் உலக சாதனைப் புத்தகத்தில் இடம்பெற்றிருப்பதும் குறிப்பிடத்தக்கது. இந்தத் திரைப்படத்தை தொடர்ந்து இசுபைடர்-மேன் 2 (2004) மற்றும் இசுபைடர்-மேன் 3 (2007) ஆகிய படங்கள் வெளியானது.

## மேற்கோள்கள்

## வெளி இணைப்புகள்
* 
* 
* 

பகுப்பு:2002 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஸ்பைடர் மேன் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
கிரிசு

**க்ரிஷ்**, 2006ஆம் ஆண்டு வெளிவந்த இந்தி மொழி பொழுதுபோக்குத் திரைப்படமாகும். ராகேஷ் ரோஷனின் இயக்கத்தில் வெளிவந்திருக்கும் இத்திரைப்படத்தில் ஹிரித்திக் ரோஷன், பிரியங்கா சோப்ரா மற்றும் பலர் நடித்துள்ளனர். கோயி... மில் கயா என்ற திரைப்படத்தின் இரண்டாம் பாகமாக இப்படம் எடுக்கப்பட்டது. இத்திரைப்படம் இதே பெயரில் மொழிமாற்றப்பட்டு தமிழிலும் வெளிவந்தது. எனினும், இந்தி மொழி வடிவம் பெற்ற வணிக வெற்றியைத் தமிழ் வடிவம் பெறவில்லை. குழந்தைகளை கவரும் வண்ணம் இத்திரைப்படத்தின் கதையும் படமாக்கமும் இருந்தன.

## வெளியிணைப்புகள்
* க்ரிஷ் புகைப்படத் தொகுப்பு

பகுப்பு:2006 இந்தித் திரைப்படங்கள்
பகுப்பு:2006 திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்திய இந்தித் திரைப்படங்கள்
த சாடோ

**த சாடோ** (The Shadow) திரைப்படம் 1994 ஆம் ஆண்டில் வெளிவந்த ஆங்கிலத் திரைப்படமாகும்.1937 ஆம் ஆண்டு வால்டர் பி.கிப்சன் உருவாக்கிய கதாபாத்திரமான சாடோவே 1994 ஆம் ஆண்டு வெளிவந்த இத்திரைப்படத்தின் கருவாகும் 40 மில்லியன் அமெரிக்க டாலர்கள் செலவில் எடுக்கப்பட்ட இத்திரைப்படம் வரைபடக் கதைகள் பாணியில் அமைந்திருந்தது குறிப்பிடத்தக்கது.

## வகை

நாவல்படம் / தற்காப்புக்கலைப்படம்

## கதை

முதலாம் உலகப்போரில் அமெரிக்க இராணுவீரனாகப் பணியாற்றும் லாமொண்ட் கிரான்ஸ்டொன் (அலெக் பால்ட்வின்) போரில் ஏற்படும் வெறுப்புணர்வாலும் அலுப்புகளினாலும் போரிலிருந்து விலகி திபெத்து நாட்டில் போதைப் பொருட்களை விற்பவனாகவும் மேலும் பல தீய செயல்களிலும் ஈடுபடுபவனாகவும் விளங்குகின்றான்.இதற்கிடையில் அங்கு ஒரு புத்த மதப் பிக்குவினைச் சந்தித்துக்கொள்ளும் அவன் அங்கிருந்து மனதை ஒருங்கு நிலைப்படுத்தும் யுக்திகளை அறிந்தும் கொள்கின்றான்.அங்கிருந்து திருந்திய மனதுடையவனாகச் செல்லும் லாமொண்ட் அமெரிக்காவில் ஏற்படும் தீய சம்பவங்களையும் பிரச்சனைகளையும் தீர்ப்பதற்காக இரவு நேரங்களில் போராடவும் செய்கின்றான்.இச்சமயம் அங்கு வரும் ஜென்ஹிஸ் கானின் சீடனான ஷிவான் கானால் பலமுறை தாக்குதலுக்கு உட்படுத்தப்படுகின்றான் லாமொண்ட்.பல தந்திர மாஜாயாலச் சக்திகளைப் பெற்றிருந்த ஷிவான் கான் லாமொண்டின் மனதினை அவன் கட்டுப்பாடிற்குள் கொண்டுவருவதற்காக முயற்சிகளும் செய்கின்றான்.இவற்றை எவ்வாறு எதிர்கொள்கின்றான் லாமொண்ட் என்பதே திரைக்கதையின் முடிவாகும்.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:1994 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பேட் மேன் (திரைப்படம்)

**பேட் மேன்** (**Batman**)திரைப்படம் 1989 ஆம் ஆண்டு வெளிவந்த ஆங்கிலத் திரைப்படமாகும்.சிறந்த கலை அமைப்பிற்கான ஆஸ்கார் விருதைப் பெற்ற திரைப்படம் பேட்மேன் என்பது குறிப்பிடத்தக்கது.வோப் கேன் மற்றும் பில் பின்கெர் போன்றவர்களின் கண்டுபிடிப்பில் வெளிவந்த வவ்வால் மனிதன் இத்திரைப்படம் வெளிவருவதற்கு முன்னர் சிறுவர்களுக்கான நாவல் முறையில் வெளிவந்ததென்பது குறிப்பிடத்தக்கது.

## கதை

கொலை கொள்ளைகள் என நிகழும் கோதாம் நகரத்தில் புதிதாக வந்த வௌவால் மனிதன் என்றழைக்கப்பட்டவனால் பொது மக்கள் காப்பாற்றப் படுகின்றனர்.இவ்வௌவால் மனிதன் யார் என்பதனை அறியப் பலரும் விருப்பம் கொண்டனர்.ஆனால் எவராலும் வௌவால் மனிதன் பற்றிய விடயங்கள் அறிய முடியாமல் இருந்தது.ஆனால் பிந்தைய காலங்களில் வௌவால் மனிதன் ஒரு சாதாரண மனிதனான புரூஷ் வேய்ன் என்பவர் என்பதனை அறிந்து கொள்கின்றாள் கோதாம் நகரப் புகைப்படம் எடுப்பவரான விக்கி வேல் என்னும் ஒரு பெண்.பின்னர் அங்கு பொதுமக்களின் அழிப்பிற்குக் காரணமாக விளங்குகின்றான் ஜோக்கர் என்றழைக்கப்பட்டவன் கோதாம் நகரின் அழிவைத் தானே ஏற்படுத்தப்போவாதாக அனைவரையும் பயமுறுத்துகின்றான்.மேலும் புகைப்படம் எடுப்பவளான விக்கி வேலை தன்னுடன் கடத்திச் செல்கின்றான்.
பேட்மேனை கோதாம் நகரத்தில் இருந்து அழித்து அந்நகரத்தினை தானே ஆளவேண்டும் என்ற அவாவினால் விக்கி வேலைக் கடத்திச் செல்கின்றான்.இதனை அறிந்த வவ்வால் மனிதனான புரூஷ் அவனை அழித்து விக்கியைக் காப்பாற்றுகின்றான்.

பகுப்பு:ஆங்கிலத் திரைப்படங்கள்
பகுப்பு:1989 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
ரங் தே பசந்தி (திரைப்படம்)

***ரங் தே பசந்தி *** (இந்துஸ்தானி: रंग दे बसंती, رنگ دے بسنتى) திரைப்படம் ஜனவரி 26,2006 ஆம் ஆண்டு வெளிவந்த பாலிவுட் திரைப்படமாகும்.கோல்டன் குலோப் விருதிற்காக ஜூலை 6,2006 ஆம் ஆண்டும் மற்றும் 2007 ஆம் ஆண்டு நடைபெற்ற ஆஸ்கார் விருதுகளுக்காகவும் பரிந்துரைக்கப்பட்டது இத்திரைப்படம் மேலும் இந்திய ரூபா 345.5 கோடி வரையிலான வசூல் சாதனையை இத்திரைப்படம் பெற்றிருப்பதும் குறிப்பிடத்தக்கது.

## கதை

பிரித்தானியாவைச் சேர்ந்த பெண்மணியொருவர் தனது பாட்டனார் டைரியில் குறிப்பிட்டிருந்தது போன்று இந்திய சுதந்திரப் போராட்ட வீரர்களைப் பற்றி விபரணப்படம் எடுப்பதற்காக இந்தியாவிற்கு வருகை தருகின்றார்.அங்கு இவரின் தோழியாகப் பழகும் சோனியா (சோகா அலி கான்) மூலம் இவரின் திரைப்படத்தில் நடிப்பதற்குத் தேவையான கதாபாத்திரங்களாக டல்ஜீத் (அமீர் கான்) கரன் சிங்கனியா (சித்தார்த்),அஸ்லாம் (குனால் கபூர்),மற்றும் சுகி (ஷர்மான் ஜோஷி) போன்றவர்களை அறிந்துகொள்கின்றார்.ஆரம்பத்தில் இதனை மறுக்கும் அவர்கள் பின்னர் நடிப்பதற்கு ஒப்பும் கொள்கின்றனர்.இவர்களைத் தொடர்ந்து அரசியல்வாதியாக விளங்கும் லக்ஸ்மன் பாண்டே (அதுல் குல்கர்னி)யும் சேர்ந்து கொள்கின்றார்.இவ்விபரணப் படத்தின் மூலம் இந்திய சுதந்திரப் போராட்டத்தின் வரலாற்று உண்மைகளை அறியும் இவர்கள் இந்தியாவிற்கு உதவி புரிவதில் தீவிரம் அடைகின்றனர்.இதனைத் தொடர்ந்து சோனியாவின் கணவரான விமான ஓட்டுநரான அஜெய் (மாதவன்)
விபத்தில் இறந்து விட்டதாகச் செய்திகள் வந்தன.இச்செய்தி பின்னர் அரசியல்வாதிகளின் பொய்யான கூற்றென்பதனை அறியும் இவரின் நண்பர்கள் அமைதி முறையில் போராடுகின்றனர்.இதனைப் பொருட்படுத்தாது இருக்கும் இந்திய அரசியல்வாதிகளை வன்முறை மூலம் அணுக ஆரம்பிக்கின்றனர்.வன்முறையில் ஈடுபட்டனரா மேலும் இதன் பின்னர் என்ன நடந்தது என்பது கதையின் முடிவாகும்.

## வெளியிணைப்புகள்
*அதிகாரப்பூர்வத் தளம்
*ஜஎம்டிபி இணையத்தில்

## மேற்கோள்கள்

பகுப்பு:2006 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பைசிக்கிள் தீஃவ்ஸ்

**பைசிக்கிள் தீஃவ்ஸ்** (Bicycle Thieves)திரைப்படம் இத்தாலி மொழியில் வெளிவந்த கலைப்படமாகும்.பிரபல கலைப்பட இயக்குனரான வித்தோரியொ டி சில்காவின் இயக்கத்தில் வெளிவந்த இத்திரைப்படமே இந்தியக் கலைப்பட இயக்குனரானசத்யஜித் ராயைத் திரைப்பட இயக்குநராக மாற்றியது என்பதும் குறிப்பிடத்தக்கது.

## வகை
கலைப்படம்
## கதை

இரண்டாம் உலக யுத்தத்தின் காலப்பகுதியில் இத்தாலி நாட்டில் வாழ்ந்த அந்தோனியோ சுவரொட்டிகள் ஒட்டும் வேலை செய்து வருகிறார். அவர் வேலை செய்யும் நிறுவனத்தின் சட்டப்படி ஒரு மிதிவண்டியை வைத்திருக்க வேண்டும் என்பது மிகவும் அவசியமானதாகக் கருதப்பட்டது. அந்தோனியோவின் மனைவியும் இவருக்கு தம்மிடம் இருந்த பொருளை விற்று அவருக்கு மிதிவண்டியொன்றை வாங்கித் தருகின்றார். அவர் மிதிவண்டியை நிறுத்திவிட்டு சுவரொட்டி ஒட்டிக் கொண்டிருக்கும்போது அந்த மிதிவண்டியும் திருட்டுப் போய்விடுகின்றது. திருட்டுப் போன மிதிவண்டியினைத் தேடி அலைகின்றனர் அந்தோனியோவும் அவரின் மகனும். இவ்வாறு பல இடங்களில் தேடியும் கிடைக்கப் பெறாத அந்த மிதி வண்டிக்காக ஒரு மிதிவண்டியைத் திருட நினைத்து திருடவும் சென்றார் அந்தோனியோ ஆனால் அம்மிதிவண்டிக்குச் சொந்தக்காரனோ அதனைப் பார்த்து பின்னர் மன்னித்து அனுப்புகின்றார். இவ்வாறு நடக்கும் காலத்தில் தனது வேலையை திரும்பப் பெறவும் முயற்சிக்கின்றார் அந்தோனியோ.

பகுப்பு:இத்தாலிய மொழித் திரைப்படங்கள்
8½ (திரைப்படம்)

**8½** 1963 ஆம் ஆண்டு வெளிவந்த இத்தாலிய மொழித் திரைப்படமாகும். பெடெரிக்கோ பெலினி இயக்கத்தில் வெளிவந்த இத்திரைப்படத்தில் மார்செல்லோ மாஸ்ரோலியானி, கிளௌடியா கார்டினேல் மற்றும் பலர் நடித்திருந்தனர்.

## மேற்கோள்கள்

## வெளி இணைப்புகள்

*
*
*
*சிகாகோ சன்-டைம்ஸ்  
*கார்டியன் டெரிக் மால்கம்
*அலெக்ஸ்சான்டர் செசான்க்

பகுப்பு:இத்தாலிய மொழித் திரைப்படங்கள்
பகுப்பு:1963 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
தேவ்தாஸ் (2002 திரைப்படம்)

**தேவ்தாஸ்** திரைப்படம் 2002 ஆம் ஆண்டில் 10.9 மில்லியன் அமெரிக்க டாலர்கள் கொண்டு தயாரிக்கப்பட்ட மேலும் இந்தியாவில் 2002 வரை அதிக பணம் கொண்டு தயாரிக்கப்பட்ட ஹிந்தித் திரைப்படமும் ஆகும்.

## வகை
நாடகப்படம் / காதல்படம்

## கதை
 
லண்டனிலிருந்து இந்தியாவிற்கு புறப்படும் தேவ்தாஸ் (ஷா ருக் கான்) அங்கு சிறுவயது தோழியான அண்டை வீட்டுத் தோழியான பார்வதியைச் (ஜஸ்வர்யா ராய்) சந்தித்துக்கொள்கின்றார்.இவரை வரவேற்கும் பார்வதியின் பெற்றோர் பார்வதிக்கே தேவ்தாஸைத் திருமணம் செய்து வைப்பதென ஏற்பாடு செய்கின்றனர்.ஆனால் தேவ்தாஸின் சகோதரியோ பார்வதியின் தாயார் ஒரு கூத்தாட்டக்காரி என்றும் மேலும் பார்வதியத் திருமணம் செய்து கொண்டால் கௌரவம் குறைந்துவிடும் எனவும் கூறுகின்றார்.இதனைக் கேட்டு கோபம் கொள்ளும் பார்வதியின் தாயும் பார்வதிக்கு வேறு மாப்பிள்ளையைப் பார்க்கின்றனர்.தேவ்தாஸும் தனது இறுதி மூச்சுவரை பார்வதியை நினைத்து மது அருந்தியே தன் உயிரை மாய்த்துக் கொள்கின்றார்.

பகுப்பு:2002 இந்தித் திரைப்படங்கள்
பகுப்பு:காதல் திரைப்படங்கள்
பகுப்பு:இந்திய இந்தித் திரைப்படங்கள்
தேவ்தாஸ் (1955 திரைப்படம்)

**தேவ்தாஸ்** 1955 ஆம் ஆண்டு வெளிவந்த இந்தி மொழித் திரைப்படமாகும். சரத் சந்திர சட்டோபாத்யாயாவின்  நாவலான தேவதாசை அடிப்படையாகக் கொண்டு விமல் ரோய் இயக்கத்தில் வெளிவந்த இத்திரைப்படத்தில் திலிப் குமார், சுசித்ரா சென் போன்ற பலரும் நடித்திருந்தனர்.
## மேற்கோள்கள்

## வெளி இணைப்புகள்
* 
* ''Devdas'' review
* "An analysis of the film at Let's talk about Bollywood"
பகுப்பு:1955 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
மேயின் ஹூன் நா

**மைன் ஹூ நா** (இந்தி: मैं हूँ ना) 2004 ஆம் ஆண்டு வெளிவந்த ஹிந்தி மொழித் திரைப்படமாகும், ஃபராஹ் கான் இயக்கத்தில் வெளிவந்த இத்திரைப்படத்தில் ஷா ருக் கான், சுஷ்மிதா சென் மற்றும் பலர் நடித்திருந்தனர்.

## சான்றுகள்

பகுப்பு:2004 இந்தித் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய இந்தித் திரைப்படங்கள்
மதர் இந்தியா

**மதர் இந்தியா**(**இந்தியத் தாய்**)  இத்திரைப்படம் 1957 ஆம் ஆண்டில் வெளிவந்த ஹிந்தி மொழித் திரைப்படமாகும்.மேலும் இந்திய திரைப்பட வரலாற்றில் முதல் முறையாக ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படம் என்ற பெருமையைக் இத்திரைப்படம் கொண்டிருப்பது குறிப்பிடத்தக்கது.

## கதை

புதிதாக திருமணமாகும் தம்பதியினர்களான ரதாவும் சாமுவும் தோட்ட வேலை பார்த்துக் கொள்ளும் தொழிலாளலர்களும் இருவரிடத்தும் மிகுந்த அன்பும் கொண்டவர்களாகவும் விளங்கினர்.ஆனால் அத்தோட்ட வேலைகளூக்கு உதவும் வகையில் அவர்கள் ஒருவனிடம் கடன் உதவி கேட்டுப் பெற்றிருந்தனர்.கடனுதவியை வழங்கியவனோ வட்டிப் பணத்தைப் பெறுவதற்குப் பதிலாக சாமுவின் நிலத்தில் பல கால்வாசியைப் பெற்றான் வஞ்சகமாக.இதனை அறியாதவர்களாக படிப்பறிவு பெற்றிராத சாமுவும் அவன் மனைவியும் பின்னைய காலங்களில் பெரும் துயருக்கு உள்ளாகின்றனர்.
சிறிது காலங்களில் கணவனை இழக்கும் ராதா தன் பிள்ளைகளைப் பட்டினிப் பசியிலிருந்து காப்பாற்றுவதற்கு துயரங்களையும் பொருட்படுத்தாது உழைக்கின்றார்.பின்னர் அவரின் இரு மகன்களும் வளர்ந்து அவரை எந்த ஒரு குறையுமின்றி வைத்திருக்கின்றனர்.இரு மகன்களில் ஒருவன் மட்டும் எதற்கும் அஞ்சாதவனாகப் பிறந்தான்.அவன் தனது தாயை மதிக்காது தம் நிலச்சொத்துக்களை அபகரித்து குடும்பத்தினை ஏமாற்றிய கடனுதவி செய்தவனை கொலை செய்கின்றான்.இதனைப் பலமுறை தடுத்தும் ராதாவால் அவளிம் இரண்டாவது மகனை நல்லவனாக உயர்த்த முடியவில்லை.திடீரென ஒரு நாள் அவன் காதலித்திருந்த பெண் வேறொருவனுக்கு மணமாகப் போவது தெரிந்து மணப்பெண்ணாக கோலம் பூண்டிருந்த பெண்ணை அலாக்காகத் தூக்கிச் சென்றான் இதனைப் பார்த்த தாயார்.அவனைத் தன் கைகளினாலேயே சுட்டு வீழ்த்துகின்றார்.

பகுப்பு:1957 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
மிஸ்டர் அண்ட் மிஸ்ஸிஸ் ஐயர்

**மிஸ்டர் அண்ட் மிஸ்ஸிஸ் ஐயர்** (**Mr. and Mrs. Iyer**) 2002 ஆம் ஆண்டு வெளிவந்த இத்திரைப்படத்தினை பிரபல இந்தியத் திரைப்பட இயக்குனரான அபர்ணா சென் இயக்கினார்.

## வகை
நாடகப்படம்

## கதை

**மீனாக்சி ஐயர்** (கொங்கொன சென் சர்மா) தமிழ் பிராமண குடும்பத்தைச் சேர்ந்தவராவார். மீனாக்சி தனது 9 மாத பிள்ளையுடன் பேருந்தில் நண்பரின் இல்லத்திற்குச் செல்லும் வழியில் **ராஜா சௌத்ரி** (ராகுல் போஸ்) எனும் இஸ்லாமிய இளைஞரைச் சந்திக்கின்றார். ஆரம்பத்தில் அவர் ஒரு இந்துவென நினைத்துப் பழகும் பின்னர் ஒரு இஸ்லாமியர் எனத் தெரிந்து அவரிடம் இருந்து விலகியே இருக்கவும் காணப்பட்டார். அவர்கள் பயணம் செய்யும் பேருந்து திடீரென வரும் இந்துக் கும்பலால் தடுத்து நிறுத்தப்படுகின்றது. இஸ்லாமியர்களாக உள்ள அனைவரையும் கொலை செய்யப் போவதாகக் கூறிக்கொள்ளும் அக்கும்பல் இஸ்லாமிய மதத்தவர்களை அழைக்கும் போது அங்கு தன்னுடன் இருந்த ராஜாவைக் மனிதாபிமான அடிப்படையில் காட்டிக் கொடுக்க மறுக்கின்றார் மீனாக்சி. அதே வேளை அக்கும்பல் அங்கு இஸ்லாமியர்களாக இருந்த முதியவர்களை வெளியே வலுக்கட்டாயமாக அழைத்துச் செல்கின்றது. சிறிது நேரங்களில் அருகில் இருக்கும் ஊருக்கு செல்லும் இருவரும் அங்கிருந்த விடுதியொன்றில் தங்குகின்றனர். பின்னர் அங்கு வரும் பலர் கேட்கும் போதெல்லாம் ராஜா தனது கணவர் என அவரைக் காப்பாற்றுவதற்காக கூறிக்கொள்ளும் மீனாக்சி இறுதியில் அவரை காப்பாற்றி பின்னர் புகையிரத நிலையத்திலிருந்து பிரிந்து செல்கின்றார்.

## விருதுகள்
**[[2002]] [[லோகார்னோ சர்வதேச திரைப்பட விழா]] ([[சுவிர்சலாந்து]])** 
* வென்ற விருது - நெட்பாக் விருது - அபர்ணா சென்
* இரண்டாவது இடம் - யூத் ஜூரி விருது - அபர்ணா சென்
* பரிந்துரைக்கப்பட்டது- கோல்டென் லெபெர்ட் - **மிஸ்டர் அண்ட் மிஸ்ஸிஸ் ஐயர்** - அபர்ணா சென்

**[[2002]] [[ஹவாய் சர்வதேச திரைப்பட விழா]] ([[ஐக்கிய அமெரிக்கா|அமெரிக்கா]])** 
* வென்ற விருது - சிறந்த திரைப்படம்  - **மிஸ்டர் அண்ட் மிஸ்ஸிஸ் ஐயர்** - அபர்ணா சென்

**[[2003]] [[பிலடெல்பியா திரைப்பட விழா]] ([[ஐக்கிய அமெரிக்கா|அமெரிக்கா]])** 
* வென்ற விருது - மக்கள் விருது- **சிறந்த திரைப்படம்** - **மிஸ்டர் அண்ட் மிஸ்ஸிஸ் ஐயர்** - அபர்ணா சென்

**[[2003]] [[தேசிய திரைப்பட விருது]] ([[இந்தியா]])** 
* வென்ற விருது - கோல்டன் லோட்டஸ் விருது- **சிறந்த இயக்குநர்** - அபர்ணா சென் 
* வென்ற விருது - சில்வெர் லோட்டஸ் விருது- **சிறந்த நடிகை** - கொங்கொன சென் சர்மா 
* வென்ற விருது - சில்வெர் லோட்டஸ் விருது- **சிறந்த திரைக்கதை** - அபர்ணா சென் 
* வென்ற விருது - நர்கிஸ் டட் விருது- **சிறந்த திரைப்படம்**- **மிஸ்டர் அண்ட் மிஸ்ஸிஸ் ஐயர்** - அபர்ணா சென், N. வெங்கடேசன்

**[[2003]] சினிமனிலா சர்வதேச திரைப்பட விழா ([[பிலிப்பைன்ஸ்]])** 
* வென்ற விருது - **சிறந்த திரைக்கதை** - அபர்ணா சென்

## மேற்கோள்கள்

பகுப்பு:2002 இந்தித் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:இந்திய இந்தித் திரைப்படங்கள்
ஈ.டி. த எக்ஸ்ரா டெரஸ்ரியல் (திரைப்படம்)

**ஈ.டி. த எக்ஸ்ரா டெரஸ்ரியல்** (E.T the extra terrestrial)  1982 ஆம் ஆண்டு வெளிவந்த ஆங்கிலத் திரைப்படமாகும்.பிரபல ஹாலிவுட் திரைப்பட இயக்குனரான ஸ்டீவன் ஸ்பீல்பேர்க்கின் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைத் தட்டிச் சென்றது குறிப்பிடத்தக்கது.

## வகை
விஞ்ஞானப்படம் / சிறுவர்படம்

## கதை

வேற்றுக்கிரகவாசிகளின் மகன் எனக் கருதப்படும் அந்நிய உருவம் ஒன்று பிரபஞ்சத்திலிருந்து பூமியில் ஒரு பகுதியில் தவறுதலாக வந்து விழுகின்றது. இவ்வுருவம் பூமியில் வாழும் குழந்தை ஒருவனால் அவதானிக்கப்பட்டு முதலில் பயத்தால் அங்கிருந்து ஓடிப் பின்னர் அவனின் வீட்டிற்குள்ளேயே ஒளிந்து கொள்ளவும் செய்தது. பின்னர் அச்சிறுவனுடனும் அக்குடும்பத்துச் சிறுவர்களுடனும் நண்பர்களாகும் அவ்வந்நிய நாட்டு உருவம் அவர்களுடன் கூடி வாழும்பொழுது அவ்வுருவத்தைத் தேடி அதன் பெற்றோர்கள் வந்து பூமியிலிருந்து அழைத்துச் செல்கின்றனர். இதற்கிடையில் நண்பனை விட்டுப் பிரிய மறுக்கும் அவ்வுருவம் பின்னர் அவர்களை விடுத்துச் செல்வது குறிப்பிடத்தக்கது.

## சத்யஜித் ராய் எழுதிய கதைக்கரு

இத்திரைப்படத்தின் கதைக்கருவானது சத்யஜித் ராய் 1960களில் எழுதிய (த ஏலியன்) (the alien) என்ற கதையிலிருந்து பல ஒற்றுமைகள் இருப்பதாகவும் அதன் தழுவலே இத்திரைப்படமெனவும் சத்யஜித் ராயாலால் குற்றம் சுமத்தப்பட்டது. மேலும் இதனை மறுத்த ஸ்டீவன் ஸ்பில்பேர்க் அக்கதையின் கரு அமெரிக்க நகரங்களில் உலவப்பட்டிருக்கும்பொழுது தான் பள்ளியில் படித்துக்கொண்டிருந்தார் எனக் கூறியுள்ளதும் குறிப்பிடத்தக்கது.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:ஆஸ்கார் விருது பெற்ற திரைப்படங்கள்
பகுப்பு:விஞ்ஞானத் திரைப்படங்கள்
பகுப்பு:சிறுவர் திரைப்படங்கள்
பகுப்பு:1982 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
த டெர்மினேட்டர்

**த டெர்மினேட்டர்**(The Terminator)1984 ஆம் ஆண்டு வெளிவந்த ஆங்கிலத் திரைப்படமாகும்.ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் அர்னோல்ட் ஸ்வார்செனேக்கர்,மைக்கேல் பியென் மற்றும் பலர் நடித்திருந்தனர்.

திரைப்படத்தின் படி ஆர்னோல் ஸ்வாஸ்நேகர் 2029 ல் இருந்து அனுப்ப பட்ட ஒரு இயந்திர மனிதன். இவரின் நோக்கம் சாரா கோணரை கொலை செய்வது. இதே நேரம் சாரா கோணரைக் காப்பாற்ற மனிதர்கள் கைல் ரீஸ் எனும் மனிதனை அனுப்புகின்றார்கள்.

## கதைச் சுருக்கம்
2029 ல் உலகை இயந்திரங்கள் ஆழுகின்றன. இந்த எதிர்காலத்தில் இருந்து 1984, மே 12 க்கு ஒரு இயந்திரத்தை இயந்திரங்கள் அனுப்புகின்றன. இதற்கான காரணம் 2029ல் இயந்திரத்திற்கு எதிராகப் போராடும் மனித குலத்தின் தலைவரான ஜோன் கானரின் தாயாரான சாரா கோணரை அழிப்பதன் மூலம் இவரின் பிறப்பைத் தடுப்பதற்காகவாகும்.

இதே நேரம் மனிதர்களும் கைல் ரீஸ் என்பவரை சாராவைக் காப்பாற்ற அனுப்புகின்றனர். இயந்திர மனிதனிடம் இருந்து சாராவைக் காப்பாற்றுவதுடன், தன் இன்னுயிரையும் மனித குலத்தின் விடிவுக்காகத் துறக்கின்றார்.

இக்காலப் பகுதியில் இவருக்கும், சாரா கோணருக்கும் உறவு விருத்தியடைவதன் மூலம், இவரே எதிர்காலத்தில் பிறக்கப்போகும் மனிதர்களின் தலைவரான ஜோன் கானரின் தந்தையும் ஆகின்றார்.

பகுப்பு:ஆங்கில அறிபுனைத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:1984 திரைப்படங்கள்
பகுப்பு:பிரித்தானிய சுதந்திரத் திரைப்படங்கள்
டெர்மினேட்டர் 2:த ஜட்ச்மண்ட் டே

**டெர்மினேட்டர் 2:த ஜட்ச்மண்ட் டே** (Terminator 2: Judgment Day) 1991 ஆம் ஆண்டு வெளிவந்த ஆங்கிலத் திரைப்படமாகும். ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் ஆர்னோல்ட் ஸ்வார்செனேகர், லிண்டா ஹாமில்டன் போன்ற பலர் நடித்துள்ளனர்.

## வகை
விஞ்ஞானப்படம் / அதிரடிப்படம்

## கதை

டெர்மினேட்டர் என்ற புதுவகை தானியங்கி மனிதர்கள் உலகில் பிரவேசித்து நன்மைகளை வளர்ப்பதற்காக ஒன்றும் நல்லவர்களை அழிப்பதற்காக இன்னொன்றுமாய் பூமியில் தோன்றுகின்றன. அதில் நல்லவர்களை காப்பாற்றும் நோக்கத்துடன் இயங்கும் தானியங்கி (அர்னோல்ட் ஸ்வார்சனேக்கர்) தீய தானியங்கியிடமிருந்து எவ்வாறு நல்லவர்களை காப்பாற்றுகின்றது என்பதே திரைக்கதை.

பகுப்பு:ஆங்கிலத் திரைப்படங்கள்
பகுப்பு:1991 திரைப்படங்கள்
பகுப்பு:ஆங்கில அறிபுனைத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
20,000 லீக்ஸ் அண்டெர் த சீ (1954 திரைப்படம்)

**20,000 லீக்ஸ் அண்டெர் த சீ** (20,000 Leagues Under the Sea) திரைப்படம் 1870 களில் வெளியிடப்பட்ட ஜூல்ஸ் வெர்னியின் நாவலின் தழுவலிலிருந்து வெளிவந்த திரைப்படங்களின் சிறப்பான வரவேற்பைப் பெற்ற திரைப்படமாகும்.

## கதை

1868 களில் கடலின் நடுவில் இராட்சத மிருகமொன்று அலைவதாகக் கேள்விப்படும் ஆசிரியரான பியெரி அரோனாக்ஸ் மற்றும் அவரது உதவியாளரான கொன்சீலும் என்ன நடக்கின்றது என்பதைப் பற்றித் தெரிந்து கொள்வதற்காக அமெரிக்க அரசின் உதவியுடன் சைகோன் என்றழைக்கப்பட்ட பகுதிக்குச் செல்கின்றனர். அங்கு செல்லும் பொழுது இராட்சத விலங்கு ஒன்று அவர்களது படகினைத் தாக்குவதை உணர்கின்றனர். பின்னர் அது ராட்சத மிருகமல்லவெனவும் அது மனிதால் செய்யப்பட்ட இராட்சத மிருகம் போன்ற அமைப்பைக் கொண்ட போர்க்கப்பல் எனவும் புரிந்து கொள்கின்றனர். அக்கப்பலைத் தலைமை தாங்கிய கப்பல் படைத் தளபதி நீமொ அவர்களை பணயக் கைதிகளாக பிடித்து அவனது கண்டுபிடிப்பான அக்கப்பலுக்குள் அழைத்துச் செல்கின்றான். மேலும் அரோனாக்ஸிடம் தனது இந்தக் கண்டுபிடிப்பின் காரணம் ஏனெனில் அண்டை நாடுகள் பல மக்களை அழிப்பதற்காக வெடி மருந்துகளை ஏற்றிக்கொண்டு செல்வதைத் தடுப்பதற்காகவே தனது இந்தத் திட்டம் எனவும் அவ்வாறு ஏற்றிச் செல்லும் கப்பல்களை தனது புதிய கண்டுபிடிப்பான இக்கப்பல் மூலம் மோதி அழிப்பதே தனது லட்சியம் எனவும் கூறுகின்றார். பின்னடைவில் அவரது கப்பல் ஒரு ராட்சத கணவாயால் தாக்கப்படவே மூழ்கின்றது. அவர் அக்கப்பலிலேயே மாண்டு கொள்கின்றார். மேலும் அரோனாக்ஸ் மற்றும் அவருடன் கைதிகளாக்கப்பட்ட இருவரும் அங்கிருந்து தப்பிச் செல்கின்றனர்.

## மேற்கோள்கள்

## வெளியிணைப்புகள்

* 
*டிபிகல்ட் திரைப்பட நிறுவனத்தில் 
''20,000 லீக்ஸ் அண்டெர் த சீ'' 

* 
***பிடித்தக் கதை** : டிசம்பர் 20, 1947.
''20,000 லீக்ஸ் அண்டெர் த சீ திரைப்படம்''

பகுப்பு:1954 ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பிலாடூன் (திரைப்படம்)

***பிலாடூன் (Platoon)*** 1986 ஆம் ஆண்டு வெளிவந்த ஆங்கில மொழித் திரைப்படமாகும்.பிரபல ஹாலிவுட் இயக்குநர் ஒலிவர் ஸ்டோன் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைப் பெற்றதும் குறிப்பிடத்தக்கது.

## வகை
போர்ப்படம்

## கதை

அமெரிக்க இராணுவ வீரரான கிறிஸ் டெய்லர் (சார்லி ஷீன்) கிழக்கு வியட்னாமில் கார்ட்னெர் மற்றும் 25 ஆம் படைப்பிரிவருடன் வந்திறங்குகின்றார்.அங்கு போர் புரிந்து கொண்டிருந்த தனது ஏனைய அமெரிக்கப் படையினரைச் சந்தித்துக் கொள்ளும் இவர்கள் பார்னெ என்பவன் தலைமைப் பீடத்தில் வியட்னாமிய கிராமங்களுக்குள் தாக்குதல்களை மேற்கொள்கின்றனர்.இவர்களை எதிரிகள் பலமுனைகளிலும் தாக்கி அழித்தனர்.இச்சம்பவத்திற்குப்பின்னர் ஆட்திரம் அடையும் பார்னெ மற்றும் பல அமெரிக்கப் படையினர் பொது மக்களை கொல்வத்ம் இளம் வயதுப் பெண்களை பாலியல் கொட்மைகளுக்கு உற்படுத்தவும் முயல்கின்றனர்.இவற்றைப் பார்த்து கோபம் கொள்ளும் கிறிஸ் டெய்லர் இவர்களை அவ்வாறு செய்ய விடாது தகுக்கின்றான்.இதன் பின்னர் பல எதிரிகளின் பாசறைகளைக் கைப்பற்றவும் செய்கின்றனர்.அங்கு காவலில் ஈடுபட்டிருக்கும் பொழுது இவர்களின் எதிரிப் படையான வியட்னாமின் மக்கள் படையான வடக்கு வியட்னாமியப் படையினரால் பலமுறை தாக்குதலுக்கு உற்படுத்தப்படுகின்றனர்.இதன் பின்னரும் பார்னே கோபம் கொண்டு வியட்னாமியப் பொது மக்கள் மீதான தனது தாக்குதல்களை நிறுத்தாது இருக்கும்பொழுது கிறிஸால் சுட்டு வீழ்த்தப்படுகின்றான்.இவர்களது படைப்பிரிவினர் பலரின் இழப்புகளிற்குப் பின்னர் கிறிஸும் இன்னொரு படை வீரனும் தப்பி விமானம் மூலம் அமெரிக்காவிற்கு அழைத்துச் செல்லப்படுகின்றனர்.

## External links
* 
* 
* 
* 
* 
* ''Entertainment Weekly'' interview with Stone

பகுப்பு:ஆங்கிலத் திரைப்படங்கள்
பகுப்பு:1986 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்கத் திரைப்படங்கள்
த லாஸ்ட் எம்பெரர்

**த லாஸ்ட் எம்பெரர்** (The Last Emperor) 1987 ஆம் ஆண்டு வெளிவந்த ஆங்கிலத் திரைப்படமாகும். பெர்னாடோ பெர்டோலுச்சி இயக்கத்தில் வெளிவந்த இத்திரைப்படத்தில் ஜோன் லோன், ஜோன் சென் மற்றும் பலர் நடித்திருந்தனர்.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:1987 திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:சப்பானிய மொழித் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
காந்தி (திரைப்படம்)

**காந்தி திரைப்படம்** (*Gandhi (film)*)  1982 ஆம் ஆண்டில் ஆங்கிலத்தில் வெளிவந்த வரலாற்றுத் திரைப்படமாகும். காந்தியின் வரலாற்றினை மையமாகக் கொண்டு வெளிவந்த இத்திரைப்படம் 1982 ஆம் ஆண்டில் 8 ஆசுகார் விருதுகளைப் பெற்றது.

காந்தி திரைப்படம் ரிச்சர்ட் ஆட்டன்பரோவுக்கு உலகளாவிய புகழைத் தேடித்தந்தது. ஆஸ்கார் விருது விழாவில் சிறந்த இயக்குநர் மற்றும் சிறந்த திரைப்படத்திற்கான விருதுகளை வாங்க அவர் மேடைக்குச் சென்றபோது பல மேற்கத்தியர்கள் ரசிக்கும்படியாக ரகுபதி ராகவ ராஜாராம் இசைக்கப்பட்டது. மேடையில் அவர் அப்போது கூறியதை எவரும் மறக்க முடியாது. "அன்பு நண்பர்களே, உண்மையில் இந்த விருதுகள் எனக்கோ, பென் கிங்ஸ்லிக்கோ அல்லது தொழில்நுட்பத்திற்காக வென்றவர்களுக்கோ அல்ல. இந்த விருதுகள் மூலமாக நீங்கள் மகாத்மா காந்திக்கும் நாம் அனைவரும் அமைதியாகவும் வாழ வேண்டும் என்ற அவருடைய குறிக்கோளுக்கும் மரியாதை செலுத்துகிறோம்".

## நடிகர்கள்
* ஜவகர்லால் நேருவாக ரோஷன் சேத்

## மேற்கோள்கள்

## புற இணைப்புகள்

* 
* 
* 
* 
* Gallery of photos from the set of ''Gandhi'' at BAFTA.org
* ''The Gandhi Nobody Knows'' (movie feedback) Gandhism.net

பகுப்பு:இந்திய ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:மகாத்மா காந்தி குறித்த திரைப்படங்கள்
பகுப்பு:பிரித்தானிய திரைப்படங்கள்
பகுப்பு:ஆங்கிலத் திரைப்படங்கள்
சாரியட்ஸ் ஆப் பயர்

***சாரியட்ஸ் ஆப் பயர் (Chariots Of Fire)*** 1981 ஆம் ஆண்டு வெளிவந்த ஆங்கிலத் திரைப்படமாகும்.கியூக் ஹட்சன் இயக்கத்தில் வெளிவந்த இத்திரைப்படத்தில் பென் குரோஸ்,ஜயான் சார்லர்சன் மற்றும் பலர் நடித்திருந்தனர். இத்திரைப்படம் ஏழு அகாதமி விருதுகளுக்கு பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது

## விருதுகள்
### [[ஆஸ்கார் விருது]]
#### வென்ற விருதுகள்
* சிறந்த திரைப்படம்
* சிறந்த இசையமைப்பு
* சிறந்த திரைக்கதை
* சிறந்த உடையலங்காரம்
#### பரிந்துரைக்கப்பட்ட விருதுகள்
* சிறந்த துணை நடிகர்
* சிறந்த இயக்குநர்
* சிறந்த படத்தொகுப்பு

### கேன்ஸ் திரைப்பட விருது
* சிறந்த துணை நடிகர் - ஜயான் ஹோல்ம் - வென்ற விருது
* Prize of the Ecumenical Jury - கியூக் ஹட்சன்- வென்ற விருது
* Palme d'Or (Golden Palm) - கியூக் ஹட்சன்- பரிந்துரைக்கப்பட்ட விருது

### பாப்டா விருது
* சிறந்த திரைப்படம் (1981)

### கிராமி விருது
* சிறந்த பாப் இசைக்கருவி - ஏர்னி வாட்ஸ்

பகுப்பு:ஆங்கிலத் திரைப்படங்கள்
பகுப்பு:1981 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரித்தானிய திரைப்படங்கள்
ஒன் ப்லூவ் ஓவர் த குக்கூஸ் நெஸ்ட் (திரைப்படம்)

***வன் ஃப்லூ ஓவர் த குக்கூஸ் நெஸ்ட்*** (*One Flew Over the Cuckoo's Nest*) இத்திரைப்படம் அதே பெயரில் 1962 இல் வந்த நாவலின் தழுவலாகும்.1972 இல் வெளியிடப்பட்ட இத்திரைப்படம் 5 ஆஸ்கார் விருதுகளைப்பெற்றது குறிப்பிடத்தக்கது.

## கதை

ராண்டல் பாற்ரிக் மக்மேர்ப்பி ஜாக் நிகோல்சன் சிறைக் கைதியாவான்.சிறையில் இருந்து தப்பி ஓட நினைக்கும் அவன் புத்திசாலித்தனமாக மனநோயாளி போல நடிக்கவே காவல்துறையினர் அவனை மனநோயாளிகள் காப்பகத்திற்கு அழைத்துச் செல்கின்றனர்.அங்கு எந்த ஒரு சிரமமும் இல்லாது வாழும் அவன் அங்கு இருப்பவர்களை தனது பேச்சாலும் அறிவாலும் தன்வசம் பேசச் செய்கின்றான்.மேலும் அங்கிருந்து தப்பிச் செல்வதற்காக அவர்களை உபயோக்கவும் செய்தான் திடீரென அங்கு ஏற்படும் கலவரங்களின் காரணத்தினால் அவனது நண்பனாக இருந்தவனால் அங்கு பணி புரிபவள் அங்குள்ள நோயாளியினைத் தவறுவதலாகக் கொலை செய்யவே கோபம் கொள்கின்றான்.மேலும் அங்கிருக்கும் காவலாளியிடம் தன்னை மன நோயாளி இல்லையென விளக்கும் மக்மேர்ப்பி காவலாளிக்குப் பரிசாக மதுவைப் பரிசாகக் கொடுத்து விட்டு அங்கிருந்து தப்பிச் செல்கின்றான்.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:1975 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
பாரஸ்ட் கம்ப்

**பாரஸ்ட் கம்ப்** (Forrest Gump) 1994 இல் வெளிவந்த ஆங்கிலத் திரைப்படமாகும்.இத்திரைப்படம் பிரபல ஹாலிவுட் நட்சத்திரமான டொம் ஹாங்கின் நடிப்பில் வெளிவந்தது.இத்திரைப்படம் 1984 இல் வெளிவந்த நாவல் பாரஸ்ட் கம்பின் தழுவல் என்பது குறிப்பிடத்தக்கது.இத்திரைப்படம் 13 ஆஸ்கார் விருதுகளிற்குப் பரிந்துரைக்கப்பட்டு 6 ஆஸ்கார் விருதுகளைப் பெற்றதும் குறிப்பிடத்தக்கன.

## கதை

மன நோயாளியாகக் கருதப்படும் பாரஸ்ட் கம்ப் (டொம் ஹாங்) தனது சிறுவயதிலிருந்து காதலித்து வந்த ஜென்னி என்னும் பெண்ணைப் பற்றி பேருந்து நிலையத்தில் வந்து போகும் அனைவருக்கும் கூறிக்கொண்டே இருக்கின்றார்.சில பயனர்கள் இவரின் கதையைக் கேட்டு விட்டு செல்லவும் செய்கின்றனர்.மேலும் அவர் தனது சிறு வயது முதலே ஒரு பெண் தோழி இருந்தவரென்றும் தனக்கு இருந்து வந்த ஊனத்தை மறையச் செய்தவரும் தனது காதலி என்றும் அவரைப் பற்றி புகழ்ந்து கூறும் பாரஸ்ட் கம்ப் தனது காதலி அவரனின் வளர்ப்புத் தந்தையினால் கற்பழிக்கப்படுவது தெரிந்தும் அவரது காதலியின் மீதிருந்த காதல் காரணத்தால் அவரைப் பல முறை பின் தொடர்கின்றார்.இருந்தும் விலைமாதுவாக தன் தொழிலைத் தேர்ந்தெடுத்துக் கொள்ளும் ஜென்னி பின்னர் வைரஸ் நோயால் அவதிப்படுவதையும் பொருட்படுத்தாது அவரின் அழைப்புற்கேற்ப அவரின் நலம் அறியப் புறப்படுகின்றார் பாரஸ்ட் கம்ப். மேலும் தங்களது குழந்தையினைப் பராமரிக்கும் பொருட்டு ஜென்னியினைத் திருமணம் செய்து கொள்கின்றார் பாரஸ்ட் கம்ப். பிற்பாடு ஜென்னி நோய் முற்றி இறப்பதும், அவரது கல்லறையில் பாரஸ்ட் ஏங்குவதும், தமது குழந்தையை நன்றாக வளர்ப்பதைப பற்றி பாரஸ்ட் தனியே உரையாடுவதுமாக திரைக்கதை நீள்கிறது. இறுதிக் காட்சியில் தன் மகனை பள்ளிப் பேருந்தில் அனுப்பி விட்டு பாரஸ்ட் சாந்தமாக அமர்ந்திருப்பதுடன் கதை இனிதே நிறைவடைகிறது.

## விருதுகள்
### [[அகாதமி விருதுகள்]]
#### வென்றவை
* சிறந்த நடிகருக்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த திரைவண்ணத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
* சிறந்த துணை நடிகருக்கான அகாதமி விருது
* சிறந்த கலை இயக்கத்திற்கான அகாதமி விருது
* சிறந்த ஒளிப்பதிவிற்கான அகாதமி விருது
* சிறந்த ஒப்பனைக்கான அகாதமி விருது
* சிறந்த அசல் இசைக்கான அகாதமி விருது
* சிறந்த இசை இயக்கத்திற்கான அகாதமி விருது
* சிறந்த இசைக்கான அகாதமி விருது

## வெளி இணைப்புகள்

* 
* 
* 
* 
* 

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:1994 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:யூட்டாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
த சவுண்ட் ஆப் மியூசிக் (திரைப்படம்)

**த சவுண்ட் ஆப் மியூசிக்** (The Sound of Music) 1965 ஆம் ஆண்டு வெளிவந்த ஆங்கிலத்திரைப்படமாகும்.ரோபேர்ட் வைஸ் இயக்கத்தில் வெளிவந்த இத்திரைப்படத்தில் ஜூலி ஆண்ட்ரூவ்ஸ்,கிறிஸ்தோபர் பிளமர் மற்றும் பலர் நடித்திருந்தனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.

## வகை
இசைப்படம்

## விருதுகள்
### [[அகாதமி விருதுகள்]]
#### வென்றவை
*சிறந்த இயக்குனருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த இசைக்கான அகாதமி விருது
*சிறந்த அசல் இசைக்கான அகாதமி விருது

#### பரிந்துரைக்கப்பட்டவை
*சிறந்த நடிகைக்கான அகாதமி விருது
*சிறந்த துணை நடிகைக்கான அகாதமி விருது
*சிறந்த கலை இயக்கத்திற்கான அகாதமி விருது
*சிறந்த உடை அலங்காரத்திற்கான அகாதமி விருது
*சிறந்த திரைவண்ணத்திற்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* த சவுண்ட் ஆப் மியூசிக் வரலாறு
* த சவுண்ட் ஆப் மியூசிக் நியூ யார்க் டைம்சில்
* 
* த சவுண்ட் ஆப் மியூசிக்

பகுப்பு:ஆங்கிலத் திரைப்படங்கள்
பகுப்பு:1965 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பென்-ஹர் (1959 திரைப்படம்)

**பென்-ஹர்** **(Ben-Hur)** திரைப்படம் லியூவ் வாலெஸின் நாவலான **பென்-ஹர்**:எ டேல் ஆப் கிறைஸ்ட் (1880) இன் திரைப்பட வெளியீடாகும். பதினொரு ஆஸ்கார் விருதுகளை வென்ற திரைப்படங்களான டைட்டானிக் மற்றும் த லோர்ட் ஆப் த ரிங்க்ஸ்:ரிட்டேர்ன் ஆப் த கிங் ஆகிய திரைப்படங்களுடன் இத்திரைப்படமும் அடங்கும் என்பது குறிப்பிடத்தக்கது.

## வகை

காப்பியப்படம்

## கதை

**யூதா பென் ஹர்** யூதனான இவன் ஜெருசலேமின் ஒரு பெரும் பணக்காரனாக விளங்கினான். இவனது சிறுவயது நண்பனான மெசாலா ரோமானியப் போர்த் தளபதியாக பென்ஹரிடம் வந்தான். சந்தித்துக்கொள்ளும் இரு நண்பர்களும் தங்களின் வெவ்வேறு கொள்கைகளினால் பிரிகின்றனர். யூதா தன்னுடைய யூத சமயத்தில் பற்றுள்ளவனாகவும் அதேசமயம் அவனது நண்பனோ உலகத்தினை அடைய வேண்டும் என்ற அவாவுடன் காணப்படுகின்றான். ஒரு சமயம் யூதாவினால் தவறுதலாக தள்ளிவிடப்பட்ட வீட்டின் ஓடு ரோமானிய தலைமைப் பொறுப்பில் இருந்தவனைத் தாக்கிப் பின்னர் அவனது இறப்பிற்கே காரணமாக அமைந்தது. இதனைத் தெரிந்து கொள்ளும் மெசாலா தவறுதலாகத் தான் யூதா அவ்வோட்டினைத் தள்ளியிருப்பான் என்று தெரிந்தும் யூதவைச் சிறையில் அடைக்கின்றான். பின்னர் மெசாலாவை பழி வாங்குவதாகச் சபதம் செய்யும் யூதா பல சிக்கல்களிற்குப்பிறகு கைதியாக்கப்பட்டு அரேபிய நாட்டிற்கு தப்பிச் செல்கின்றான். மேலும் அங்கிருந்த ஒரு அரேபிய மன்னனின் உதவியுடன் குதிரைச் சவாரியில் மெசாலாவை வெற்றி கொண்டு பழி தீர்க்கின்றான்.

## விருதுகள்
* *வென்ற விருது*: '''சிறந்த திரைப்படம்''' — சாம் ஷிம்வாலிஸ்ட்
* *வென்ற விருது*: '''சிறந்த நடிகர்''' — சார்ல்ட்டொன் ஹெஸ்டொன்
* *வென்ற விருது*: '''சிறந்த துணை நடிகர்''' — கியூக் கிரிபித்
* *வென்ற விருது*: '''சிறந்த இயக்குநர்''' — வில்லியம் வைலர்
* *வென்ற விருது*: '''சிறந்த திரை அலங்காரம்''' — எட்வார்ட் சி.கார்பாக்னோ,வில்லியம் அ.ஹர்னிங்,மற்றூம் ஹியூக் ஹண்ட்
* *வென்ற விருது*: '''சிறந்த ஒளிப்பதிவு''' — ரோபேர்ட் சேர்டீஸ்
* *வென்ற விருது*: '''சிறந்த உடை அலங்காரம்''' — எலிஷபெத் ஹாபெண்டன்
* *வென்ற விருது*: '''சிறந்த தந்திரக் காட்சி''' — அ. ஆர்னோல்ட் கிலெஸ்பி(ஒளி), மிலொ பி.லோரி (ஒலி),மற்றும் ரோபேர்ட் மக்டோனல்ட் 
* *வென்ற விருது*: '''சிறந்த பதிப்பு''' — ஜான் டி.டன்னிங் மற்றும் ரால்ப் இ.விண்டர்ஸ்
*: *வென்ற விருது* '''சிறந்த இசையமைப்பு''' — மைக்லோஸ் ரோசா
* *வென்ற விருது* : '''சிறந்த ஒலிப்பதிவு''' — பிராங்க்லின் மில்டன்
* பரிந்துரைக்கப்பட்டது: '''சிறந்த எழுத்தாக்கம்''' — கார்ல் துன்பேர்க்

### [[கோல்டன் குலோப் விருது]]
* *வென்ற விருது*: **சிறந்த திரைப்படம்** - சாம் ஷிம்பலிஸ்ட்,த்யாரிப்பாளர்
* *வென்ற விருது*: **சிறந்த இயக்குநர்** - வில்லியம் வைலர்
* *வென்ற விருது*: **சிறந்த துணை நடிகர்** - ஸ்டீபன் போய்ட்
* *வென்ற விருது*: **சிறப்பு விருந்து** ஆண்ட்ரூ மார்ட்டன் குதிரை சவாரிக் காட்சிகளை இயக்கியதற்காக
* பரிந்துரைக்கப்பட்டது: **சிறந்த நடிகர்** - சார்ல்ட்டொன் ஹெஸ்டொன்

### [[வாப்டா விருது]]
* *வென்ற விருது*: சிறந்த திரைப்படம் - வில்லியம் வைலர்,இயக்குநர்

### [[என்.வை.எப்.சி.சி.விருது]]
* *வென்ற விருது*: சிறந்த திரைப்படம் -சாம் ஷிம்பலிஸ்ட்,தயாரிப்பாளர்

### [[அமெரிக்க இயக்குநர் அமைப்பு விருது|டி.ஜி.எ விருது]]
* *வென்ற விருது*': **சிறந்த இயக்குநர்** - வில்லியம் வைலர்

### [[கிராமி விருது]]
* பரிந்துரைக்கப்பட்டது: சிறந்த இசையமைப்பு - மைக்லோஸ் ரோசா

பகுப்பு:ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:1959 திரைப்படங்கள்
பகுப்பு:அமெரிக்கத் திரைப்படங்கள்
பிரேவ் ஹார்ட் (திரைப்படம்)

**பிரேவ் ஹார்ட்** (**Braveheart**) 1995 ஆம் ஆண்டு வெளிவந்த ஓர் அமெரிக்க ஆங்கிலத் திரைப்படமாகும். பிரபல ஹாலிவுட் நடிகரான மெல் கிப்சன் இயக்கத்தில் வெளிவந்த இத்திரைப்படம் ஜந்து ஆஸ்கார் விருதுகளைப் பெற்றது.

## வகை

வரலாற்றுப்படம்

## கதை

ரோபேர்ட் புரூஸ் தனது மகனுக்கு "மகனே வாலஸ் உலக வரலாறுகள் எழுதப்பட்டது ஆங்கிலேயர்களால் அவர்கள் என்னைப் பொய் கூறுபவனாக எழுத முடியும். ஆனால் அவர்கள் எழுதும் வரலாறு எனப்படுவது உரிமைக்காகப் போர் புரிபவர்களின் உயிரைப் பறித்த பின்னர் எழுதப்படுவது ஆகும்" என்ற வசனத்தின் மூலம் தாங்கள் அன்னியர்களுக்கு எதிராகச் செய்யும் உரிமைப் போரினை விளக்குகின்றார். இதனைக் கேட்ட சிறுவயதான வாலாஸ் மனதில் வாங்கிக் கொள்கின்றான். ஸ்காட்லாந்து நாட்டவரானவர்களின் உரிமைகளைப் பறித்து பின்னர் அவர்களின் சொந்த மண்ணைப் பிடிப்பதற்காக படை திரட்டி வருகின்றான் ஆங்கிலேய சக்கரவர்த்தியான எட்வார்ட் முதலாம் மன்னன். இதனால் ஏற்படும் விளைவுகள் காரணமாக வெடிக்கின்றது மக்கள் புரட்சிப் படைகள். ஆங்கிலேயருக்கு எதிராகப் படைகள் பல திரட்டப்பட்டன. இப்போரே ஸ்கோட்லாந்து சுதந்திரப் போரின் ஆரம்ப காலகட்டமாகும். 13 மற்றும் 14 ஆம் நூற்றாண்டின் இடையே நடைபெற்ற இப்போரானது ஆங்கிலேய அரசுக்கும் ஸ்காட்லாந்து மக்களாலும் போராட்ட வீரர்களாலும் புரியப்பட்டது. இப்போர் நிறைந்த சூழலில் வளர்ந்து வரும் வில்லியம் வேலசு அங்கு ஒரு பெண்ணைக் காதல் செய்து மணம் செய்து கொள்கின்றான். திருமணம் ஆகிய மறுநாளே காதலி ஆங்கிலேயப் பாகனால் கொள்ளப்படவே கோபம் கொள்ளும் வாலாஸ் அப்படை வீரர்களை அவ்விடத்திலேயே கொலை செய்கின்றான். பின்னர் பெரும் படை திரட்டி ஆங்கிலேய அரசாங்கத்தையே எதிர்த்துப் போரிட்டான். பின்னர் ஆங்கிலேயர்களிடம் பிடிபட்டு மக்கள் முன்னிலையில் தலை துண்டிக்கப்பட்டு கொல்லப்படுகிறான்.

### விருதுகள்
1995 ஆம் ஆண்டின் ஆஸ்கார் விருதுக்கான பரிந்துரைப்புகள்:

**வென்ற விருதுகள்:**
* சிறந்த திரைப்படம்
* சிறந்த இயக்குநர் (மெல் கிப்சன்)
* சிறந்த ஒளிப்பதுவு
* சிறந்த சிகை அலங்காரம்
* சிறந்த ஒலிப்பதிவு

**பரிந்துரைக்கப்பட்டவை:**
* சிறந்த படத்தொகுப்பு
* சிறந்த உடை அல்ங்காரம்
* சிறந்த திரைக்கதை
* சிறந்த ஒலி
* சிறந்த இசையமைப்பு

## வசூல்

**உலகின் அதிக வசூலைப் பெற்ற திரைப்படங்களில் 271 இடத்தில் உள்ளது பிரேவ் ஹார்ட் திரைப்படம்.**

* அமெரிக்காவில்: $75,609,945 மில்லியன் அமெரிக்க டாலர்கள்
* உலகளவில்: $210,409,945 மில்லியன் அமெரிக்க டாலர்கள்
**வெளியிடப்பட்ட ஒரு வார இறுதியில் பெற்ற வசூல்**:

அமெரிக்கா: $9,938,276 மில்லியன் அமெரிக்க டாலர்கள்

பகுப்பு:ஆங்கிலத் திரைப்படங்கள்
பகுப்பு:1995 திரைப்படங்கள்
பகுப்பு:போர் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பொமரில்லு

**பொமரில்லு** 2006 ஆம் ஆண்டு வெளிவந்த தெலுங்கு மொழித் திரைப்படமாகும்.தமிழில் சந்தோஷ் சுப்பிரமணியம் என மறு தயாரிப்பு செய்து வெளியிடப்பட்டதும் குறிப்பிடத்தக்கது.

## வசூல்
*2006 ஆம் ஆண்டு வரைக்கும் அமெரிக்காவில் வெளிவந்த தெலுங்குத் திரைப்படங்களின் வசூல் சாதனையை முறியடித்த இத்திரைப்படம் அமெரிக்காவில் செப்டம்பர் 13 2006 ஆம் ஆண்டு 600,000 அமெரிக்க டாலர்கள் வசூல் சாதனையைப் பெற்றதும் குறிப்பிடத்தக்கது.

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:2006 தெலுங்குத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
கிளாடியேட்டர் (திரைப்படம்)

**கிலாடியேட்டர்**(Gladiator) 2000 ஆம் ஆண்டில் வெளிவந்த வரலாற்றுத் திரைப்படமாகும்.ஹாலிவுட்டின் பிரபல இயக்குனரான ரிட்லி சுகாட்டின் இயக்கத்தில் வெளிவந்த இத்திரைப்படத்தில் வரலாற்று நிகழ்வுகள் பல தவறாக காட்சியமைக்கப்பட்டதாக பல வரலாற்று ஆராய்ச்சியாளர்கள் குறை கூறுகின்றனர்.இருப்பினும் இத்திரைப்படம் 73 ஆம் அகடமிய விருது வழங்கும் விழாவில் ஜந்து ஆஸ்கார் விருதுகளைப் பெற்றது. ஹான்ஸ் சிம்மர் இசையமைத்துள்ளார்.

## துணுக்குகள்
*இத்திரைப்படத்தில் நடிப்பிற்காக ஆஸ்கார் விருது வென்றார் ரசல் க்ரோவ்.

## கதைச் சுருக்கம்

ரோமர் அரசர் தன் மகனை விட அதிகமாக ஒரு படைத் தளபதியை நேசிக்கின்றார். அத்துடன் தனக்குப் பின்னர் அவரே ஆட்சிப் பொறுப்பை ஏற்கவேண்டும் என்றும் விரும்புகின்றார். இந்தத் தகவலை அறிந்துகொள்ளும் அவரது மகன் தந்தையைக் கொலை செய்து தான் ஆட்சிப் பீடம் ஏறுகின்றார் அத்துடன் அந்தத் தளபதியையும் கொலை செய்ய முயற்சிக்கின்றார்.

இதில் தப்பும் தளபதி பின்னர் மன்னரை எவ்வாறு எங்கு சந்திக்கின்றார் என்பதே மிகுதிக் கதை.

## விருதுகள்
### [[அகாதமி விருதுகள்]]
#### வென்றவை
* சிறந்த திரைப்படத்திற்கான அகாதமி விருது
* சிறந்த நடிகருக்கான அகாதமி விருது
* சிறந்த உடை அலங்காரத்திற்கான அகாதமி விருது
* சிறந்த இசைக்கான அகாதமி விருது
* சிறந்த திரைவண்ணத்திற்கான அகாதமி விருது

#### பரிந்துரைக்கப்பட்டவை
* சிறந்த துணை நடிகருக்கான அகாதமி விருது
* சிறந்த இயக்குனருக்கான அகாதமி விருது

பகுப்பு:2000 ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
ஸ்ரீ ராமதாஸு (திரைப்படம்)

**ஸ்ரீ ராமதாசு** (*Sri Ramadasu*) 2006 ஆம் ஆண்டு தெலுங்கு மொழியில் வெளிவந்த வாழ்க்கை வரலாற்றுத் திரைப்படமாகும். இது இசைக்கலைஞரும் துறவியுமான பத்ராச்சல இராமதாசுவின் வாழ்க்கையை அடிப்படையாகக் கொண்டது. 1964-இல் சித்தூர் வி. நாகையாவின் இயக்கத்தில் வெளியான *ராமதாசு* என்ற பெயரில் வெளியான படத்தின் மறு பதிப்பாகும். இந்தப் படத்தை கோவெலமுடி ராகவேந்திர ராவ் எழுதி இயக்கியிருந்தார். கோண்டா கிருஷ்ணம் ராஜு தயாரித்த இப்படத்தில் அக்கினேனி நாகேஸ்வர ராவ் மற்றும் அக்கினேனி நாகார்ஜுனா ஆகியோர் முக்கிய வேடங்களில் நடித்திருந்தன. படத்திற்கு மரகதமணி இசையமைத்துள்ளார். ஒளிப்பதிவை எஸ். கோபால் ரெட்டியும் படத்தொகுப்பை ஏ. ஸ்ரீகர் பிரசாத்தும்  கையாண்டுள்ளனர்.

## தயாரிப்பு
நடிகர் நாகார்ஜுனா ஆதித்யா மூவிஸ் பதாகையின் கீழ் கொண்டா கிருஷ்ணம் ராஜு தயாரிப்பில் கே. ராகவேந்திர ராவ் இயக்கும் ஒரு படத்தில் நடிப்பதாக அறிவிக்கப்பட்டது. ஜோதிகா கதாநாயகியாக நடிக்க ஒப்பந்தம் செய்யப்பட்டார., ஆனால் அவரது திருமண ஏற்பாடுகள் காரணமாக அந்த வாய்ப்பை மறுத்துவிட்டார். பின்னர் அவருக்குப் பதிலாக சினேகா நடிக்க ஒப்பந்தம் செய்யப்பட்டார்.

## இசையமைப்பு
படத்திற்கு மரகதமணி இசையமைத்துள்ளார். பாடல் வரிகளை வெட்டூரி, சந்திரபோஸ், சுத்தலா அசோக் தேஜா, ஸ்ரீ வேதவியாசா, ஜே.கே.பாரவி மற்றும் சிவசக்தி தத்தா எழுதியுள்ளனர், பாடலை எஸ். பி. பாலசுப்பிரமணியம், சித்ரா, சங்கர் மகாதேவன், மரகதமணி, விஜய் யேசுதாஸ், தேவி ஸ்ரீ பிரசாத், எஸ். பி. பி. சரண், மது பாலகிருஷ்ணன், ஹரிஹரன், சுனிதா, பிரணவி மற்றும் மாளவிகா ஆகியோர் பாடல்களை பாடியுள்ளனர். ஆதித்யா மியூசிக் நிறுவனம் இசையை வெளிட்டது.

## மேற்கோள்கள்

## வெளியிணைப்புகள்
*'''ஸ்ரீ ராமதாசு'''

பகுப்பு:2006 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்